**ESL murdmaasuusatamise alakomitee juhatuse koosoleku protokoll 13.09.2019**

*Kamari, koosoleku algus kell 9.00, koosoleku lõpp 13.05*

Osalesid Kaupo Tammemäe, Avo Sambla, Margus Uibo, Riho Roosipõld, Kalju Ojaste, Asko Saarepuu, Robert Peets ,Tõnu Seil ja Ave Nurk.

Protokollis Kaupo Tammemäe.

**Päevakord:**

1.Sportlaste klubivahetused  
2.EMV rullsuusatamises 2019 kokkuvõte ja 2020 kuupäevade kinnitamine  
3.ESL finantsid, võimalused, nägemus sügiseks ja talveks (Tõnu Seil)  
4.PNMV, Noorte OM, JUN/U23 MM, MK-de statuutide kinnitamine

5. 2020/2021 hooaja koondiste statuutid.  
6.Noorte OM kandidaadid (ankeedid klubidele ja klubid saadavad ankeedid EOK-sse)  
7.Treenerite, hoolde koosseisu ettepanekud tiitlivõistlustele ja MK.  
8. Alajuhi tutvustus ja nägemus, mõtted uue hooaja eel

1.**Sportlaste klubivahetused**

ESL laekunud avalduste alusel kinnitada järgnevad sportlaste klubivahetused:

1. Tauri Kaasik, Tartu Valla Spordiklubist üleminek CFC Spordiklubisse.

**Otsus vastu võetud ühehäälselt.**

Toimus arutelu sportlaste klubivahetuse registreerimisperioodi üle ning vajaduse üle uuendada sportlaste klubivahetuse registreerimisperioodi sisaldavat informatsiooni ESL avalikes dokumentides.

**Hääletus:** Toimus **ettepanek** muuta sportlase klubivahetuse registreerimisperioodi akent pikemaks 1. maist kuni 30. septembrini.

**Otsus vastu võetud ühehäälselt.**

Toimus arutelu teatevõistluse võistkonna moodustamise reeglite üle EMV üldjuhendis. Otsus reeglid järgmiseks koosolekuks uuesti läbi töötada ja korrigeerida.

Arutelu ESL litsentside taotlemise korra üle ja sellega seonduva info kättesaadavuse üle.

**2. EMV rullsuusatamine 2019 kokkuvõte ja 2020 kuupäevade kinnitamine**

Toimus arutelu ja analüüs toimunud EMV-st rullsuusatamises 2019. Arutelu stardijärjekordade moodustamise üle Eesti noorte meistrivõistlustel. Järeldus koostada hooajaks 2019/2020 täiendatud EMV stardigruppidesse jaotamise reeglid, kus ka M/N18 vanuseklassides arvestataks järjekorra määramisel FIS punkti.

Arutelu 2020 suviste EMV formaatide, kuupäevade ja vanuseklasside üle. Eesmärk ühildada EMV rullsuusatamises 2020. aastal sarja jätkamise korral Eviko Suusarulli sarjaga.

**Hääletus** korraldada Eesti meistrivõistlused rullsuusatamises 2020. aastal augusti viimasel nädalavahetusel (29-30. august 2020) klassika sprindis ning vabatehnika eraldistardist sõitudes.

**Otsus vastu võetud ühehäälselt.**

**3.ESL finantsid, võimalused, nägemus sügiseks ja talveks (Tõnu Seil)**

ESL eelarve tutvustus ja murdmaasuusatamise hetke rahalised võimalused hooajaks 2019/2020. Suusahoolde koostöölepingu tutvustamine ESL ja Soome Suusaliidu vahel maailmakarika etappidel 2019/2020.

**4.PNMV, Noorte OM, JUN/U23 MM, MK-de statuutide kinnitamine**

Riho Roosipõllu järelkasvu 2019/2020 hooaja võistluste ja 2020/2021 koondiste statuutide projekti tutvustamine. PNMV ja noorte OM kattuvuse tõttu ettepanek koostada statuudid noorsportlase huvides järgnevalt, et ühel võistlusel osalemine välistab teise. Ettepanek otsustada U20 ja U23 MM-il teatesõidu meeskondade osalemine või mitte osalemine meeskonna liikmete FIS punkti kriteeriumi alusel. Arutelu uue treenerite kogu moodustamise vajaduse üle.

**Hääletus** kinnitada projekti alusel järelkasvu koondiste statuudid.

**Otsus** **vastu võetud ühehäälselt.**

Tutvumine ja töötamine Anti Saarepuu 2019. aasta kevadel koostatud 2019/2020 hooaja MK statuudi projektiga. **Ettepanek** MK koondiste statuut elektroonilisel teel uuesti läbi töötada ning kinnitada e-maili vahendusel.

**Otsus vastu võetud ühehäälselt.**

**5. 2020/2021 hooaja koondiste statuutid.**

Koostada kahe nädala jooksul 2020/2021 hooaja ESL rahvuskoondiste statuudi projekt ning kinnitada statuut järgmisel alakomitee koosolekul.

**6.Noorte OM kandidaadid ja katsevõistlus** (ankeedid klubidele ja klubid saadavad ankeedid EOK-sse)

Arutelu noorte OM katsevõistluse ja ajavõtu teenuse kasutamise osas. **Otsus** kasutada võistluse läbiviimisel ajavõtuteenust ning saata klubidele meeldetuletus EYOF ankeetide täitmise osas. NB! 14. ja 15. detsembril toimuval katsevõistlusel saavad osaleda ainult EYOF Lausanne ankeedi täitnud sportlased.

**7.Treenerite, hoolde koosseisu ettepanekud tiitlivõistlustele ja MK.**

Arutelu treenerite ja tugimeeskonna koosseisude üle erinevatel võistlustel ja MK-del. MK-del koostööleping Soome Suusaliiduga.

**8. Alajuhi tutvustus ja nägemus, mõtted uue hooaja eel.**

Lepingu sõlmimine uue alajuhiga töös.